**Eetu Heikkinen** (s. 8. heinäkuuta 1988 Suomussalmi) on suomalainen jääkiekkopuolustaja, joka pelaa Puolan Polska Hokej Ligan GKS Katowicessa.

Ura
---

### Seuraura

Heikkinen on Suomussalmen Palloseuran kasvatti. Hän pelasi juniorina sittemmin Kajaanin Hokissa, josta Porin Ässien tuolloinen toimitusjohtaja Juhani Tamminen toi Heikkisen, Joonas Kemppaisen ja Vesa Jyrkän seuran junioreihin kaudeksi 2004–2005. Heikkinen nousi Ässien SM-liigarinkiin seuraavalla kaudella 2005–2006, jolloin hän pelasi SM-liigassa yhdeksän runkosarjaottelua jääden niissä ilman tehopisteitä. 17-vuotias Heikkinen pelasi kauden aikana miesten pelejä myös yhden Mestis-ottelun verran alle 20-vuotiaiden maajoukkueessa. Suurimman osan kaudestaan hän pelasi kuitenkin Ässien A-nuorissa. Huhtikuussa 2006 Heikkinen teki kaksivuotisen jatkosopimuksen Ässien kanssa.

Kausi 2006–2007 oli Heikkiselle varsinainen tulokaskausi SM-liigassa, joka toi hänelle 39 runkosarjaottelussa tehot 1+4=5. Heikkinen teki liigauransa ensimmäisen ja toistaiseksi ainoan maalinsa 30. marraskuuta 2006 vieraissa Espoo Bluesia vastaan. Mestis-otteluita alle 20-vuotiaiden maajoukkueessa hänelle kertyi neljä, joissa Heikkinen teki yhden maalin. Kaudella 2007–2008 hänen odotettiin päässeen urallaan eteenpäin, mutta Heikkisen ura otti kuitenkin takapakkia varsinkin loukkaantumisen jälkeen. Hän teki kauden aikana SM-liigassa 41 runkosarjaottelussa kaksi syöttöpistettä. Heikkinen pelasi alle 20-vuotiaiden maajoukkueessa neljä Mestis-ottelua ja vahvisti kevätkaudella myös Ässien A-nuoria, jotka voittivat kauden päätteeksi SM-hopeaa.

Kaudeksi 2008–2009 Heikkinen siirtyi Mestis-joukkue Vaasan Sportiin. Hän muodosti varsin vankan puolustajaparin Antti Uiton kanssa. Heikkisen ensimmäinen Mestis-kausi toi 42 runkosarjaottelussa tehot 5+8=13 ja 11 playoff-ottelussa tehot 1+1=2 sekä hyvän teholukeman +13. Hän voitti kauden päätteeksi Mestiksen-mestaruuden ja teki toukokuussa 2009 vuoden mittaisen jatkosopimuksen Sportin kanssa. Kaudella 2009–2010 Heikkinen otti hieman taka-askelia melko varovaisella pelaamisellaan, mutta hänen teholukemansa +23 oli kuitenkin joukkueen parhaimpia. Huhtikuussa 2010 Heikkinen teki taas vuoden mittaisen jatkosopimuksen Sportin kanssa.

Heikkinen nousi kaudella 2010–2011 Sportin kapteenistoon. Hän voitti Mestiksen-mestaruuden sekä keväällä 2011 että 2012. Heikkinen valittiin jälkimmäisen kauden 2011–2012 päätteeksi Mestiksen toiseen tähdistökentälliseen. Joulukuussa 2012 hän joutui yli kuukaudeksi sivuun jouduttuaan HCK:n Tony Sandbergin taklaamaksi. Tilanteessa Sandberg tönäisi Heikkistä poikittaisella mailalla selkään laidan lähettyvillä niin, että Heikkinen lensi laitaan ja mursi peukalonsa. Sandberg sai tilanteesta kahden minuutin jäähyn ja sittemmin neljän ottelun pelikiellon. Tammikuun 2013 lopulla Heikkinen loukkaantui kuitenkin uudelleen murrettuaan ranteensa. Hänen kautensa päättyi ja Sport hankki siirtotakarajalla Tero Konttisen Heikkisen tilalle. Heikkinen oli Sportin tehokkain puolustaja ja sijoittui Mestiksen puolustajien pistepörssissä kolmanneksi LeKin Jesse Jyrkkiön kanssa. Hänen teholukemansa +14 oli Sportin paras.

Kaudella 2013–2014 Heikkinen teki Mestiksen yhden kauden piste-ennätyksensä tehoilla 10+34=44, joilla hän voitti koko sarjan puolustajien piste- ja syöttöpörssin. Heikkinen palkittiin kauden päätteeksi Mestiksen parhaana puolustajana Jari Lippojoki -palkinnolla ja valittiin sarjan ensimmäiseen tähdistökentälliseen. Hän teki kaudeksi 2014–2015 kaksivuotisen jatkosopimuksen SM-liigaan nostetun Sportin kanssa. Heikkinen loukkaantui harjoituskaudella, joten hän aloitti runkosarjansa lainalla junioriuraltaan tutussa seurassa Kajaanin Hokissa marraskuun maaottelutaukoon asti ulottuneella sopimuksella lokakuussa 2014. Heikkinen palasi kuitenkin viiden ottelun jälkeen Sportin vahvuuteen, mutta ennen ensimmäistäkään liigaottelua hänet vuokrattiin loppukaudeksi Kazakstanin mestaruussarjaan Beibarys Atıraw'n riveihin. Heikkinen voitti joukkueen sisäisen tehotilaston lukemalla +23.

Huhtikuussa 2015 Sport ja Heikkinen purkivat sopimuksensa yhteisymmärryksessä. Hän siirtyi kaudeksi 2015–2016 vuoden mittaisella sopimuksella Saksan toiseksi korkeimmalle sarjatasolle DEL2-liigan Lausitzer Füchseen. Hän kuitenkin purki sopimuksensa jo ennen kauden alkua ja palasi Beibarys Atıraw'n joukkueeseen. Heikkinen voitti kauden päätteeksi Kazakstanin-mestaruuden. Kaudeksi 2016–2017 hän siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen. Heikkinen oli joukkueen tehokkain puolustaja tehoilla 10+22=32, joilla hän sijoittui sarjan puolustajien pistepörssissä viidenneksi. Kaudeksi 2017–2018 Heikkinen siirtyi vuoden mittaisella sopimuksella Alps Hockey Leaguen italialaisjoukkue HC Fassaan. Hän oli kuudella osumallaan joukkueen eniten maaleja tehnyt puolustaja.

Kaudeksi 2018–2019 Heikkinen siirtyi vuoden mittaisella sopimuksella Puolan Polska Hokej Ligan GKS Katowiceen.

### Maajoukkueura

Heikkinen pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Heikkinen pelasi myös U-18 Junior World Cupissa vuonna 2005 voittaen pronssia. Hän pelasi myös World U-17 Hockey Challengessa vuonna 2005. Heikkinen putosi viimeisten joukossa alle 20-vuotiaiden MM-leiriryhmästä vuoden 2008 turnaukseen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Suomi U20 | Mestis | 1 | 0 | 0 | 0 | 0 | – | – | – | – | – |  |  |  |  |  |  | U18 | 6 | 0 | 1 | 1 | 10 |
|  | Ässät | SM-liiga | 9 | 0 | 0 | 0 | 0 | – | – | – | – | – |
| 2006–2007 | Suomi U20 | Mestis | 4 | 1 | 0 | 1 | 4 | – | – | – | – | – |
|  | Ässät | SM-liiga | 39 | 1 | 4 | 5 | 16 | – | – | – | – | – |
| 2007–2008 | Suomi U20 | Mestis | 4 | 0 | 0 | 0 | 0 | – | – | – | – | – |
|  | Ässät | SM-liiga | 41 | 0 | 2 | 2 | 6 | – | – | – | – | – |
| 2008–2009 | Sport | Mestis | 42 | 5 | 8 | 13 | 24 | 11 | 1 | 1 | 2 | 2 |
| 2009–2010 | Sport | Mestis | 44 | 2 | 8 | 10 | 26 | 4 | 0 | 0 | 0 | 2 |
| 2010–2011 | Sport | Mestis | 38 | 6 | 12 | 18 | 18 | 12 | 3 | 3 | 6 | 6 |
| 2011–2012 | Sport | Mestis | 45 | 2 | 15 | 17 | 22 | 11 | 2 | 5 | 7 | 8 | Kakkostähdistö |
| 2012–2013 | Sport | Mestis | 31 | 4 | 20 | 24 | 22 | – | – | – | – | – |
| 2013–2014 | Sport | Mestis | 55 | 10 | 34 | 44 | 26 | 7 | 1 | 1 | 2 | 4 | Ykköstähdistö |
| 2014–2015 | Hokki | Mestis | 5 | 1 | 3 | 4 | 2 | – | – | – | – | – |
|  | Beibarys Atıraw | Kazakstan | 30 | 2 | 14 | 16 | 24 | 1 | 0 | 0 | 0 | 0 |
| 2015–2016 | Beibarys Atıraw | Kazakstan | 28 | 3 | 12 | 15 | 10 | 12 | 0 | 2 | 2 | 6 |
| 2016–2017 | Asplöven HC | Ruotsi I | 38 | 10 | 22 | 32 | 30 | – | – | – | – | – |
| 2017–2018 | HC Fassa | AlpsHL | 39 | 6 | 12 | 18 | 32 | – | – | – | – | – |
| 3 kautta | yhteensä | SM-liiga | 89 | 1 | 6 | 7 | 22 | – | – | – | – | – |
| 10 kautta | yhteensä | Mestis | 294 | 32 | 111 | 143 | 166 | 46 | 7 | 10 | 17 | 22 |

Lähteet
-------

* Eetu Heikkinen The Internet Hockey Databasessa (englanniksi)
* Eetu Heikkinen Eurohockey-sivustolla (englanniksi)
* Eetu Heikkinen *Elite Prospects*. Everysport Media Group AB.  (englanniksi)

### Viitteet

1. 1 2  Eetu Heikkinen - Pelaajakortti » Vaasan Sport
2. 1 2 3 4 5 6 7  Eetu Heikkinen *Elite Prospects*. Everysport Media Group AB.  (englanniksi)
3. 1 2  Puolustajat Uitto ja Heikkinen Sportin takalinjoille *Jatkoaika.com*.  13.6.2008. Jatkoaika r.y. Viitattu 14.6.2008.
4. ↑  Ässille kolme uutta jatkosopimusta *Jatkoaika.com*.  27.4.2006. Jatkoaika r.y. Viitattu 11.3.2013.
5. ↑  Tilastot - Liiga *liiga.fi*.  30.11.2006. Jääkiekon SM-liiga Oy. Viitattu 11.3.2013.
6. ↑  Ässätoimitus: Juhlakauden ässämiehet syynissä *Jatkoaika.com*.  12.3.2008. Jatkoaika r.y. Viitattu 11.3.2013.
7. ↑  Sport julkisti lähes koko joukkueen *Jatkoaika.com*.  15.5.2009. Jatkoaika r.y. Viitattu 11.3.2013.
8. ↑  Nieminen, Petteri: Sportin pelaaja-arvostelut 2009–2010 *Jatkoaika.com*.  4.5.2010. Jatkoaika r.y. Viitattu 11.3.2013.
9. ↑  Eetu Heikkinen jatkaa Sportissa *Jatkoaika.com*.  27.4.2010. Jatkoaika r.y. Viitattu 11.3.2013.
10. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 11.3.2013.
11. ↑  Sportin tehopuolustaja Heikkinen sivussa pitkään *Jatkoaika.com*.  8.12.2012. Jatkoaika r.y. Viitattu 11.3.2013.
12. ↑  Heikkisen telojalle pelikieltoa *Jatkoaika.com*.  10.12.2012. Jatkoaika r.y. Viitattu 11.3.2013.
13. ↑  Tero Konttinen Sportiin paikkaamaan loukkaantumisia *Jatkoaika.com*.  31.1.2013. Jatkoaika r.y. Viitattu 11.3.2013.
14. ↑  Mestis palkitsi kauden 2013-2014 onnistujat *Jatkoaika.com*.  29.4.2014. Jatkoaika r.y. Viitattu 4.6.2014.
15. ↑  Sportin liigaryhmä alkaa rakentua *Jatkoaika.com*.  4.4.2014. Jatkoaika r.y. Viitattu 4.6.2014.
16. ↑  Heikkinen lainalle kotikonnuilleen  1.10.2014. Jatkoaika.com. Viitattu 7.11.2014.
17. ↑  Heikkinen palaa Sportiin *Jatkoaika.com*.  15.10.2014. Jatkoaika r.y. Viitattu 7.11.2014.
18. ↑  Ээту Хейккинен пополнил состав "Бейбарыса". *hcbeibarys.kz*.  27.10.2014. ХК «Бейбарыс».  Arkistoitu 13.11.2014. Viitattu 7.11.2014. (venäjäksi)
19. ↑  Eetu Heikkinen jatkaa kauttaan Kazakstanissa *Jatkoaika.com*.  28.10.2014. Jatkoaika r.y. Viitattu 7.11.2014.
20. ↑  Heikkinen lähtee Sportista *Jatkoaika.com*.  29.4.2015. Jatkoaika r.y. Viitattu 25.5.2015.
21. ↑  Eetu Heikkinen jatkaa uraansa Saksassa *Jatkoaika.com*.  20.5.2015. Jatkoaika r.y. Viitattu 25.5.2015.
22. ↑  Asplövenin suomalaisvahvuus kasvaa yhdeksään *Jatkoaika.com*.  8.8.2016. Jatkoaika r.y. Viitattu 8.8.2016.
23. ↑  COMPLETATO IL REPARTO STRANIERI: ARRIVA IL DIFENSORE FINNICO EETU HEIKKINEN *fassafalcons.com*.  10.8.2017. SPORTIVA HOCKEY CLUB FASSA s.d.r.l. Viitattu 8.8.2016. (italiaksi)
24. ↑  Lahtinen, Miikka: Oho! Todella yllättävä seura kaappasi kaksi kokenutta suomalaispelaajaa *Leijonat.com*.  16.7.2018. Nordic Sport Media. Viitattu 16.7.2018.
25. ↑  Rautakorpi valitsi nuorten kisaryhmän  16.12.2007. Jatkoaika.com. Viitattu 11.3.2013.